《镇东楼》
明代·萧显

城上危楼控朔庭，百蛮朝贡往来经。八窗虚敞堪延月，重槛高寒可摘星。

风鼓怒涛惊海怪，雷轰幽谷泣山灵。几回浩笑掀髯坐，羌笛一声天外听。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。